
DISPUTATIO  MEDICA 


INAUGURALIS 


DE 

PODAGRA  REGULARI. 


Ex  morbis,  quibus  hominum  afficitur  sys¬ 
tema,  pauci  fere  formam  sibi  adeo  variam 
assumunt,  ac  morbus,  de  quo  nunc  tractan¬ 
dum  est. 

Podagras  enim  paroxysmorum,  alter  alteri 
liaud  raro  valde  absimilis ;  variare  scilicet,  et 
plurimum  potest,  vel  quod  ad  doloris  et  py- 
rexias  gradum  spectat,  paroxysmi  ipsius 

.durationem,  vel  partis  corporis  affectae  si¬ 
tum. 

Historiam  morbi  adeo  multiformis  accura¬ 
tam,  et  quse  omnibus  respondeat  exemplis, 
tradere,  valde  difficile  est.  Hanc  rem  qui¬ 
dem  adeo  arduam  perficere,  virium  tenuitas 
conari  vetat.  Pauca  igitur,  in  hoc  nostro 
tentamine,  ad  Podagram  Regularem  qu^e 
maxime  attinent,  proferre  nunc  mihi  consi¬ 
lium  est. 

Rarissime  qui  non  labe  hereditaria  ad  mor¬ 
bum  proclives  sunt,  et  quibus  plurima  et 
valida  exercitatione  uti  mos  est,  adoritur  po¬ 
dagra  ;  et  adhuc  magis,  qui  dieta  minus 
lauta,  vitam  reficere  solent.  Nec  foemine, 
ab  hujus  morbi  impulsu,  omnino  immunes 
sunt ;  quanquam  perraro  sese  morbus  pro¬ 
dit,  antequam  menses  disparuere. 

Homines,  corpore  forti  et  robusto  gauden-. 

tes,  quibus  atque  capita  magna  sunt,  obesi¬ 
ores,  et  quibus  sanguis  maxime  abundat, 
temperamento  cholerico-sanguineo,  sic  dicto, 
praediti,  sub  hujus  morbi  paroxysmis  prae¬ 
cipue  laborant. 

,4 

4 

V 

Juniores,  et  parciore  victu  utentes,  labo¬ 
riosi,  eunuchi,  et  qui  venerem  minus  strenue 
colunt,  rarissime  afficiuntur. 

Doctor  Heberdenius  casum  enarrat  sa¬ 
tis  notatu  dignum,  familiae  cujusdam  libe- . 
rorum  labe  haereditaria  ad  morbum  procli¬ 
vium,  quorum  omnes  praeter  unam  puellam, 
per  totum  vitae  decursum,  a  podagra  omnino 
immunes  vixerunt.  Memini,”  inquit  ille, 
arthriticorum  parentum  liberos  omnes,  hoc 
domesticum  malum  evitasse,  pr^ter  unam 
e  filiabus.” 

Ab  aetatis  anno  trigesimo  quinto,  homines 
hoc  morbo  maxime  laborant,  qui  praecipue 

vitam  desidiosam  luxuriosamque  degere;  et 
nunc  plethorici  facti,  parum  valentes,  vel 
saltem  parum  volentes  semet  exercere,  uti 
antea  soliti,  eidem  victui  adhuc  indulgent ; 
excretionibus  plurimum  minutis  igitur,  ple- 
thoram  multum  adaugeri  oportet,  et  hoc 
modo,  causam  podagrse  praedisponentem,  ut 
Gregorii  Verbis  utar,  tandem  excitantem 
fieri. 

Media  fere  hyeme,  exeunte  Januario,  in¬ 
cipiente  Februario,  morbus  sese  ostendere 
solet;  quibusdam  in  exemplis,  nullo  sympto¬ 
mate  adortum  praecedente ;  et  in  aliis,  prae¬ 
cedentibus  satis  notabilibus,  qualia  sunt,  pe¬ 
des  humectari  soliti  aridi  devenientes,  vel 
ardere  soliti  frigidi  facti ;  stupore,  aliis  in 
exemplis,  frequenter  affecti ;  aliis,  punctionis 
molestissimo,  praecipue  in  pedum  plantis,  sen¬ 
su  ;  musculorum  extremitatum  inferiorum,  et 
femorum  imprimis,  spasmo,  et  vasorum  ple- 
thora  interdum  satis  notabili. 

Aliis  vero  in  exemplis,  praegredi  observan¬ 
tur,  et  etiam  per  hebdomadam  plenam,  spiri¬ 
tus  depressi,  animique  dejectio ;  quae  affectio¬ 
nes,  et  aliis  stipantur  signis  haud  levioribus, 
dyspepsiae  scilicet  variis,  anorexia,  cardialgia, 
ructu,  et  intestinorum  flatulentia.  Hisce 
denique  subsequi  observantur  torpor  et  dolor, 
musculos  praecipue  motui  voluntario  inservi¬ 
entes,  pervadentes. 

Exercitationem  et  vel  levissimam  excipiunt 
lasstiudo  maxima  et  fatigatio  ;  alvus  haud 
raro  adstricta,  et  urina  coloris  pallidi  fere  red¬ 
ditur. 

Gradatim  symptomata,  qu^  supra  recen¬ 
suimus,  paroxysmo  fere  instante,  recedunt. 
Cibi  appetitus  redit,  et  quibusdam  casibus 
haud  omnino  naturalis.  Lecto  decumbit  po¬ 
dagricus,  nullo  paroxysmi  futuri  signo  affec¬ 
tus.  Aurora  vero  adveniente,  dolore  digitum 
pedis  majorum  cruciante,  ex  somno  profun- 

dissimo  expergefactus,  et  fere  quodam  majore 
vel  minore  horroris  sensu.  Adaucto  pollicis 
dolore,  gradatim  decedit  frigoris  sensus,  et  py- 
rexias  stadium  calidum  supervenit  violentissi¬ 
mum,  quod  per  horas  quasdam  durare  solet, 
legro  simul  dolore  exquisito  affecto,  qui,  se¬ 
cundum  Sydenhamium,  et  vere  quidem,  ar¬ 
tus  luxationi,  vel  dentibus  canis  lacerationi, 
simillimus. 

iEger,  frustra  omnino,  corporis  in  lecto  po¬ 
situram  mutat ;  ab  uno,  in  alterum,  latere  se 
vertit,  dolorem  levare  conans. 

Symptomata  tandem  sponte  sublevantur, 
atque  aeger  defessus  et  fere  deficiens,  sudore 
leni  erumpente,  in  somnum  dulcem  concidit ; 
e  quo  excitatus,  pollicem,  antea  adeo  dolore 
affectum,  coloris  rubri,  et  tumefactum  videt. 

Hujuscemodi  symptomata,  hoc  modo  ado¬ 
rientia,  Podagram  morbum,  seu  Arthritidem 

conficiunt.  Symptomata  ipsa,  apud  Syden- 
HAMiuM  paroxysmulum  formant. 

Hi  paroxysmuli,  pluribus  noctibus,  appa¬ 
rent,  saspe  etiam  per  dies  quatuordecim,  et 
aliquando  per  spatium  longius,  aliquando  bre¬ 
vius  durantes. 

Paroxysmi  decessum  prgenunciant ;  partis 
inflammat®  pruritus  molestissimus,  rubor 
gradatim  evanescens,  et  cuticula  in  squamu¬ 
las  furfuraceas  abiens.  Tumor  etiam  minui¬ 
tur,  et  ®ger  indies  membrorum  vim  recuperat, 
et  brevi  pristina  salute  gaudet. 

Paroxysmi  arthritici  duratio,  ex  ®gri  habi¬ 
tu,  quod  ad  morbi  pr®dispositionem,  modo 
vivendi,  quo  uti  solitus  fuerit,  anni  tempestate 
qua  morbus  sese  ostenderit,  viribusque  de¬ 
mum  et  ®tate  ®gri  ipsius,  plurimum  omni  in 
exemplo  pendeat,  oportet. 

’  Podagra  initio  morbi,  semel  tantummodo 
per  annum  adoriri  solet ;  post  adortum  vero 
morbi,  plures  paroxysmi,  saepius  duo  vel  et 
etiam  frequentiores,  spatio  jam  dicto,  occur¬ 
rere  observantur.  Aliis  vero,  quanquam  rario¬ 
ribus,  sine  ullo  vel  levissimo  paroxysmo  vi¬ 
vitur. 

Quae  supra  recensuimus  symptomata,  pro 
maxime  notatu  dignis,  eos  qui  arthritidis 
adortum  non  antea  passi  afficientibus,  haben¬ 
da  sunt.  Brevi,  attamen,  observandum  est, 
morbus  aspectum  multo  tristiorem  induit ;  pe¬ 
dem  primo  affectum  relinquit,  et  alterum  sta- 
tim  afficit :  nunc  genuum,  nunc  humeri,  nunc 
cubiti  artus,  potissimum  vero  manuum  junctu¬ 
ras  adoritur.  Duo  interdum  articuli  semel 
occupantur,  multo  vero  rarius ;  hisce  in  ex¬ 
emplis,  dolor  multo  levior  experiri  solet ;  tan¬ 
dem  alterum  relinquit,  et  alium  iterum  afficit, 
et  diversum ;  adeo  ut,  durante  paroxysmo, 
vix  articulorum  ulli,  per  totum  ejus  decur- 

cursum,  dolore  omnino  immunes  remanserint. 
Ut  morbus  ingravescit,  paroxysmi,  hoc  mo¬ 
do,  longius  perdurantes,  minus  vero  molesti 
eveniunt. 

Preegrediens,  denique,  nausea  longius  du¬ 
rat,  et  multo  vehementior  urget. 

Post  plures  arthritidis  paroxysmos,  initio 
morbi,  membra  ut  antea  flexilia  fiunt,  et 
brevi  tempore  pristinum  motum  recuperant. 
Ingravescente  vero  morbo,  rigida,  et  multo 
minus,  ad  movendum,  apta  deveniunt. 

Quae  supra  protulimus  signa,  nisi  articuli 
cujusdam  inflammatione  comitata,  non  Po¬ 
dagrae  Regularis  nomen  merentur.  Quaecun¬ 
que  symptomata,  ullo  modo,  e  dia  thesi  ar¬ 
thritica  pendentia  observentur,  vel  tali  cum 
praedispositione  connexa,  e  qua  oriri  debet 
inflammatio,  sine  tali  inflammatione  praesente, 

vel  simul  accidente,  Podagrae  Irreguralis  no¬ 
men  obtinuerunt. 

Multi,  quamvis  non  omnes,  post  paroxys¬ 
mos  plures,  concretis  olim  naturag  calcaria 
judicatis,  nunc  vero  ex  urate  sodse  constare 
demonstratis,  laborant.  Hi  calculi,  sub  cutc 
vera  jacent;  hujus  suprajacentis  et  cujuscun- 
que  vicini,  inflammationem  excitant,  in  ulce¬ 
ra  molesta  abeuntem.  Aliis  denique  in  ex¬ 
emplis,  perduri  observantur  calculi,  nodorum 
forma,  magnitudinis  haud  facile  credibilis,  ad 
digitorum  manuum,  vel  adhuc  frequentius 
pedum,  juncturas  siti. 

i  ^ 

Porro,  hisce  affectionibus,  saspissime  ad¬ 
jungitur  artuum  corporis  fere  omnium,  et 
genuum  imprimis,  rigiditas. 

Materia,  secundum  Cullenum  forma  flui¬ 
da  primarie  deponitur ;  gradatim  vero  solida 
fit,  et  firma.  Hocce,  aliquatenus  saltem,  ra- 

tionem  reddere  possit,  cur  artus,  gradatim 
adeo,  motus  perderent. 

f 

Qui  Podagra  afficiuntur,  rarissime  quidem, 
si  unquam,  a  Lithiasi  non  etiam  laborant. 
Paroxysmi  vero  nephritici,  et  podagrici,  nun¬ 
quam  semel  adoriuntur:  potius  vero  secum 
mutuo  alternant,  neque  tamen  constanter. 

Nati  parentibus,  qui  ambobus  morbis,  Po¬ 
dagra  scilicet  et  Lithiasi,  laborant,  raro  sub 
hisce,  primis  saltem  aetatis  annis,  simul  pa¬ 
tiuntur.  Haud  raro  vero  matris  Lithiasi  af¬ 
fectae  natae,  morbo  laborant;  et  patris  Arthri¬ 
tici  nati,  Podagrici  observantur. 

CAUSA  PROXIMA*] 

Causam  hujusce  morbi  proximam,  multi 
reddere  conati  sunt.  Apud  Sydenhamium 
clarissima  memoria,  materia  quaedam  morbi- 
fica,  in  sanguine  accumulata,  vires  naturae, 
aliter  opprimatura,  excitans,  adeo  ut  a  cor¬ 
pore  ejiceretur,  pro  causa  paroxysmi  arthri¬ 
tici  primaria  habebatur* 

Cheynius,  hoc  modo,  causam  explicare  co¬ 
natus  est.  Vasa  Arthritidi  praedispositis  mul¬ 
to  rigidiora  et  magis-  elastica,  quam  aliis  ho¬ 
minibus  esse  putavit;  et  sanguinis  cursum 
igitur  expeditiorem  contingere.  Vasa  vero 
extrema,  progrediente  vita,  adhuc  etiam  rigi¬ 
diora  fieri  et  arctiora,  et  materiam  perspira- 
tionis  salinam  excernere  non  diutius  valentia ; 

ex  quo,  copia  justo  majore  accumulatur  in 
sanguine  materies  salina ;  quse  tandem,  vaso¬ 
rum  et  artuum  imprimis  actionem  auctam, 
et  omnem  paroxysmum  supra  descriptum, 
producere  existimatur. 

V  Dr  Ha  RD  E  IUS,  simili  fere  modo,  salinae 
materiei,  in  sanguinem  una  cum  vinis  quibus¬ 
dam,  praecipue  Champagne,  invectae.  Poda¬ 
gram  relegavit. 

Forbesius  et  Bertholetus  putarunt, 

causam  hujus  morbi  proximam,  esse  acidum 

lithicum,  et  phosphatem  calcis,  in  articulis 

deponendum.  Cujus  naturae  vero  sit  actio 

ista  vasorum,  a  qua  pendeat,  necessarium  est, 

talium  salinorum  productio,  non  explicare 

possunt. 

* 

Eae,  talesque  plurimae  theoriae.  Podagram 
ab  animi  affectibus  excitatam,  ira,  moerore, 
ab  evacuationibus  subito  factis  variorum  ge- 

nerum,  a  cutis  laesione  levissima,  vel  et  a 
calceo  nimis  arcto,  nequaquam  explicant. 


CAUS.^  REMOTA, 

pRAiTER  cliathesin  hgereditariam,  ad  duo 
capita  referri  possunt: 

1.  Ad  eas,  quas  corporis  plethoram  indu¬ 
cunt. 

2.  Eas,  qu^  in  praedispositis  debilitatem 
edunt. 

Horum  capitum  priori  referenda  sunt  vitse 
genus  desidiosum  et  luxuriosum,  diseta  plena, 
vini  ingurgitatio  et  aliorum  liquorum  fer¬ 
mentatorum  nimia,  et  alia  plurima.  Ad  alium, 
ebrietas,  voluptatum  Veneris  Almae  excessus, 
studia  nimium  protracta,  vigiliae,  animi  subitae 

depressiones,  anxietas,  corporis  perfrigeratio, 
pragcipue  corpore  calefacto,  liquorum  acido¬ 
rum  abusus,  subita  diaeta?  mutatio,  prascipue 
a  plena  ad  modicam  ;  evacuationes  nimi^  vel 
et  solitarum  suppressio  subita. 

Tales  causae  sunt  apud  auctores  enumerari 
solitae,  quae  in  praedispositis  solummodo,  mor¬ 
bi  paroxysmum  inducere  valent.  Hisce  etiam 
addi  possunt  et  laesiones  extremitatum,  vel 
levissimae,  quales  a  vulnusculis,  &c. 


DIAGNOSIS. 

Podagram  inter  Regularem,  et  omnes  fere 
alios  morbos,  rite  dignoscere,  omni  fere  in 
exemplo,  perfacile  erit.  Cum  Rheumatismo 
solummodo  confundi  potest,  et  ab  hoc  qui- 

dem  distinguere  parum  difficiie.  Podagra: 
paroxysmum  precedunt,  omni  in  exemplo, 
ventriculi  affectiones  ;  Rheumatismum  vero 
perraro,  si  unquam.  In  Rheumatismo  plerum¬ 
que  afficiuntur  artus,  dum'in  Podagra,  articu¬ 
li  fere  soli  afficiuntur. 

**  .  '  J 

Dolorporro  Rheumaticus,  musculorum  cur¬ 
sum  sequitur;  in  Podagra  vero  circumscriptus 
est.  In  Rheumatismo  denique,  rubore  nullo 
afficitur  artus ;  in  Podagra,  inflammatio  et  ru¬ 
bor  semper  conspicienda. 

Podagrae  demum  paroxysmi,  certis  anni 
temporibus,  fere  apparere  solent.  Rheuma¬ 
tismus  contra,  omnibus  adoritur. 

Talia  symptomata,  si  bene  semel  perspi- 
ciantur  £egri  habitus  et  prasdispositio,  omni 
fere  in  exemplo.  Podagram  distinguere  suffi¬ 
cient. 

t  I  ! : « ‘£JI  n  ‘  Jli '  ’  '  ) 

/j  5  n  oiHH)  f  ui,  ..i.‘ -  p  -  j 

^  PROGNOSIS.. 

u 

In  Podagra  Regulari,  prognosis  nequa¬ 
quam  infaustar esse* potest,  inaqua  scilicet, ^ar¬ 
ticuli  solummodo  inflammatione  afficiuntur, 

brevi  decessura.  »H  i j  /i 


•?  •  '  - '  V  - ‘V : 

TRACTATUS. 

Paroxysmo  durante,  quam  stricte,  secun¬ 
dum  Gregorium,  regimen  antipb logisticum 
utendum  est  ;  et  si  symptomata  excitationis 
auctae  valde  urgeant,  sanguinis  missio,  non  e 
parte  affecta  solummodo,  verum  etiam  e  bra- 

c 

chio,  uti  potest;  nec  sine  gravi  commodo,  in 
iis  imprimis  qui,  aetate  minus  provectiores, 
corporis  habitu  robusto  gaudent,  forti  atque 
plethorico. 

Sydenhamius  venjEsectionem  non  pro¬ 
bare  videtur,  nec  quidem  paroxysmo  urgente. 
In  exemplis  vero  naturae  quam  supra  annui¬ 
mus,  haud  dubie  profuturam  esse  putare  in¬ 
ducimur. 

$ 

Opium  omnium  fere  medicamentorum,  in 
dolore  levando  potentissimum,  et  quoniam 
asger  podagricus  somni  maxime  eget,  in  pa¬ 
roxysmo  morbi  optime  respondebit.  Simul 
vero  cavendum  ne  alvus  adstricta  urgeat,  ad¬ 
hibitis,  quando  opus  fuerit,  enematis  idoneis. 
Hocce  remedium  (opium)  commendavit  He- 
berdenius  illustris.  Opium  etiam,”  in¬ 
quit,  tuto  datur  in  omnibus  arthriticis, 
quoties  vigilia  et  dolor  urgeat.” 

A  vesicantium  usu  et  rubefacientium  nihil 
boni  derivatum  observavit  Gregorius.  Imo 
haud  defuere  exempla,  in  quibus,  a  talibus 
remediis  parti  affecta  applicatis.  Podagra  Re¬ 
trocedens,  ut  vocatur,  maximo  vitee  discrimi¬ 
ne  stipata,  edita  fuit..  Campbora  et  olea  aro¬ 
matica,  quibusdam  placent,  sed  tuto  non  ad¬ 
hiberi  possunt, 

* 

CuLLENUS  quidem  celeberr.  observat,  om- 
jnia  topica  externa  periculosa  esse,  et  lanulee 
et  patientiee  eegrum  confidere  monet;  quam 
praxin  esse  optimo  fundamento  stabilitam 
habet. 

Paroxysmo  tandem  depulso,  ne  redeat  me¬ 
dico  connitendum  est.  Ad  hunc  finem,  plu¬ 
rima  prolata  fuere  remedia,  et  famam  maxi¬ 
mam  eorum  quaedam  assequuta  sunt,  et  tan¬ 
dem  merito,  ut  quibusdam  placuit,  amisere. 
Pulverem  Portlandicum  inter  ea  enumerare 
liceat.  Quanquam  enim,  ut  multi  fassi  sunt 

auctores,  hoc  empiricum,^  pro  tempore,  pa¬ 
roxysmum  regularem  arceat,  citius  attamen, 
seriusve,  alia  forma,  et  majore  stipata  pericu¬ 
lo,  atonica  scilicet,  morbus  sese  manifestat. 

Hujus  denique  niedicamentij^exhibitioniy 
subsequi  observata  fuere  apoplexia,  asthma,  et 
hydrops.  Pulveris  iPortlandiei  usum  igitur, 
nequaquam  cum  Heberdenio  probare  pos¬ 
sumus,  quem  plurimam  quidem  commenda¬ 
vit.  ‘‘  Etenim,”  inquitille,  dum  fama  ejus 
vigeret,  in  tot  aegris,  qui  eo  usi  sunt,  Poda- 
gra  vel  mitior  facta  est,  vel  rarius  repetiit, 
ut  vix  possit  dubitari  hos  affectus  isti  me- 
dicainento  esse  tribuendos.” 

Neque  tamen  negandum  est,  pulverem 
Portlandicum,  uti  medicamentum  virtutibus 
amaris  gaudens,  non  omnino  contemnendum 
esse,  quippe  qui  tonicam  vim  in  ventriculum 
exercere  potest.  Dicere  tantummodo  in 
mente  est,  ai  ia  medicamenta  plurima,  eodeni 

modo  agentia,  asque  in  corporis  tono  reficien¬ 
do  et»  conservando  >  valere.  "  ^ 

.  ii;  cq  r  ; 

Balneum  frigidum,  !  prout  remediorum  om¬ 
nium  vi  tonica  gaudentium,  maxime  valens, 
apudt quosdam  ^plurimum  laudatur.  In  ju¬ 
nioribus  vero,^  et  robustioribus,  summa  cum 
cautela  adhibeatur  oportebit.  Heberdenius 
huic  remedio  multam  vim  tribuit.  Mamus 

O 

ille  Harveius,”  inquit  ille,  ‘‘circumeuntis 
“  sanguinis  repertor,  ut  a  propinquis  ejus 
“  accepi,  ' protinus  Podagram  advenienten] 
“  sentiebat,  crus  >  affectum  in  frigidam  iin- 
“  mittere  solitus  est,  et  eo  pacto  dolorem 
“  avertere.” 

Inter  simplicissima  et  quidem  commodissi¬ 
ma  remedia,  enumerari  debet  frictionis  usus 
assiduus,  quie  diaphoresin  optime  promovet  et 
materiei  depositas  absorptionem,  atque  vaso¬ 
rum  et  demum  corporis  universi  tonum  reficit. 
Cinchona,  parvis  dosibus,  veluti  gij.  vel  5ib* 

indies,  organorum  concoctioni  inservientium, 
vires  optime  restaurat.  Gentiana,  columbo, 
cortex  citri  medici  cum  aromaticis,  haud 
raro  optimos  edunt  effectus.  Gregorius 
noster,  in  praelectionibus  s  suis  utilissimis,  mo¬ 
net  hujuscemodi  remedia,  per  dies  quatuorde- 
cim  saltem,  nec  triginta  r  longius,  usurpari 
debere.  ^  .  iUi  *  xT  :^;n.R  Jiloi.  7 

oij  OF?  S)j|  ^ 

Beneficia,  quge  plurimi  podagrici  ab  usu  a- 
quarum  chaly beatum  derivarunt,  medicos  ad 
usum  carbonatis  ferri  conduxerunt,  qui  qui¬ 
dem  aliquando  bene  respondet. 

Emetica  medicis  quibusdam  praescribere 
placuit.  Ex  iis  veroj  ni  nausea  valde  urgeat, 
vix  aliquid  expectandum  est  beneficii  :  et 
prout  functiones  fere  omnes  plurimum  perver¬ 
tentia,  nequaquam  idonea  videntur. 

Quibusdam  in  exemplis,  a  tincturis  vi  ca- 
thartica  gaudentibus,  caute  nempe  usurpatis, 

multum  commodi  expertum  est.  Semper  at¬ 
tamen  in  memoria  retinendum  est,  uti  monet 
CuLLENUs  celebeiT.  decedente  paroxysmo, 
summo  periculo  morbum  reducendi,  usum 
remediorum  hujuscemodi  liberiorem  stipari. 

Ab  aquas  mineralis  Buxtonientis  usu,  non 
solum  medicamenti  forma,  verum  et  balnei, 
multum  boni  haud  raro  fuit  derivatum.  Prout 
medicamentum, i  aqua  hasc  agere  potest,  so¬ 
lummodo  forsan  quatenus  vi  tonica  pollens ; 
ferrum  enim,  quanquam  parvula  quantitate, 
continet.  Secundum  quosdam,  plurimum  va¬ 
lere  solet  aqua,  in  partem  maxime  affectam, 
vi  quadam  effusa,  scilicet  ab  alto  projecta. 
Aquas  Bathonienses,  secundum  multos,  bene 
respondent,  in  podagrai  paroxysmis  arcendis. 
Haud  dubie,  si  vere  efficaces  habendae  sunt, 
.earum  virtutes,  a  potestate,  qua  pollent,  to- 

L 

nica,  pendent.  Heberdenius  vix  iis  equi¬ 
dem  ullam  vim  propriam  concedere  voluit, 
et  hoc  modo  loquitur :  Quod  si  in  Gallia 

fuisset  aqua  medicata,  fistulam  potuis- 
set  inferre,  illuc  puto  haud  minus  cupide 
properatum  esset,  quam  Bathoniam  nostri 
petunt,  ut  reportent  Podagram.” 

A  casli  mutatione,  imprimis  ad  regionem 
calidiorem  migratione,  et  tempestatis  vicissi¬ 
tudinum  evitatione  sedula,  haud  parum  bene¬ 
ficii  experiri  solet. 

Affectiones  nephritica3  maxime  levandjje 
sunt  opii  usu  libero,  fomentis  calidis,  balneo 
calido,  catharticis,  quoniam  ea  remedia  opti¬ 
me  calculi  descensui  favent,  et  plerisque  in 
exemplis,  adjunctis  diluentibus,  valebunt. 

Prs  omnibus  vero,  podagricum  oportebit, 
regimine  quam  stricto  uti.  Ni  huic  enim 
animum  attenderit,  frustra  omnino  medici  ef- 
ficacissima  propinantur  medicamenta.  Exer¬ 
citatio  corporis  modica,  regularis  vero,  seu 

forma  ambulationis,  sive  equitationis,  in 

up.w.  o.n/q  ^  ^ 

rheda  vectionis,  &c.  summi  erit  momenti. 

ii^iy 

Somnum  neque  longiorem,  neque  nimis 

brevem  esse,  oportebit.  Alvus  neque  ad- 

glUx^qmi-  .  n 

stricta,  neque  fusior,  modice  vero  laxa  tenea- 
imorr  .ijLJ  AqrudJ  ^  ■■  -  ■  \ 

tur.  Diaeta  vero,  rerum  omnium  fere  alia- 
-3030  fmniiq  BUBii  ■■  : 

rum,  maxime  podagrici  curam  meretur,  quas, 

t.  .i  *  j  -.  ■  ■  .  '  ' 

ne  nimis  plena  sit,  sedulo  erit  cavendum ; 
.evitata  imprimis  liquorum  spirituosorum  in- 
gurgitatione,  quae,  uti  omnibus  satis  innotuit, 

03...  .  t  J-  -J  ,,  .  ■'• 

omnium  podagrae  causarum,  frequeiitissima 


,  est  et  validissima. 

